בני אהובה/הלכות אישות/ט/יג
הלכות אישות/ט/יג

באו שנים וכו'. וכתב המ"מ כתב הרשב"א אפשר לומר שהשני צריך קידושין אחרים וכו' עכ"ל וכן העתיקו הרמ"א בשו"ע סימן ל"ז סעיף כ"ב וכתב הבית שמואל ס"ק מ"ז דלשיטת רש"י ותוס' במסכת קידושין דף ס"ג ע"ב בתירוץ הגמרא ארתותי מרתת דאמרינן דהמגרש הוא המשקר ומפחדו גירש והשני הוא המקדש האמיתי א"כ אינו צריך קידושין אחרים וכו' ובאמת הרשב"א בחידושיו פירש כפירוש רש"י ותוס' ואעפ"כ כתב דאם גירש האחד והשני כנסה דצריך קידושין אחרים וצריך לומר טעמו דאף דהאמת הוא דהשני הוא המקדש אמיתי מ"מ אין לעשות תרי מילי דסתרי אהדדי דאם אין אתה מכריחו לקידושין חדשים א"כ אתה מחזיקו בודאי שהוא היה המקדש א"כ איך לקחנו גט מיד האחד בספק שהוא היה המקדש ואם גט של זה איך יתקיימו קידושין ראשונים של זה ואם אנו מחזיקין לזה שודאי הוא המקדש ואינו צריך לקידושין אחרים א"כ גט של הראשון לא היה בו ממש ואתה מכשיר אותה לכהונה ואין כאן לדבריך אפילו ריח גט על כרחך צריכה קידושין אחרים מהשני.